Korrespondanseskyting Sør-Trøndelag Skytterkrets vintersesongen 2020/21

På grunn av at det forventes at smitteverntiltakene vil vare utover i 2021 så innfører Sør-Trøndelag Skytterkrets korrespondanseskyting. Det gjennomføres ved at det ved ordinære stevner oppført i terminlista kan organiseres lokale konkurranser hos øvrige klubber.

Alle stevner med korrespondanse skal være C stevner uten premiering. Korrespondanseskytingen skal legges inn i terminlisten til alle klubber som ønsker å delta, på samme dag og tid, med merknad om at dette er et korrespondansestevne. Alle arrangører registrerer resultater fra sitt stevne som normalt i SkytterAdmin, senest kl. 1800 dagen etter stevnedagen.

Etter at alle resultater er komme inn, setter administrator opp en felles resultatliste, basert på de registrerte resultatene i SkytterAdmin.

Klubbene som deltok, kan laste denne listen opp som sin endelige resultatliste.

Alle stevner med korrespondanse skal være C stevner uten premiering. Korrespondanseskytingen skal legges inn i terminlisten til alle klubber som ønsker å delta, på samme dag og tid, med merknad om at dette er et korrespondansestevne. Alle arrangører registrerer resultater fra sitt stevne som normalt i SkytterAdmin, senest kl. 1800 dagen etter stevnedagen.

Både hovedarrangør og lokale klubber kan kreve inn startkontingent til dekning av sine arrangørkostnader. Startkontingent settes til kr. 50,- pr. skytter.

Etter at alle resultater er komme inn, setter administrator opp en felles resultatliste, basert på de registrerte resultatene i SkytterAdmin.

Klubbene som deltok, kan laste denne listen opp som sin endelige resultatliste.

Det skal brukes godkjente dommere til å dømme skivene. Dommere skal være oppført på stevnene i terminlisten.

Mesterskap kan ikke arrangeres som korrespondansestevner. Rekorder kan bare settes av de skytterne som er til stede på hovedarrangementet.

Alle luftstevner bør være åpen for både pistol og rifleskyttere. Luftpistol og luftriflestevner settes likevel opp separat i hver sin terminliste for pistol og rifle.

Selv om skytingen foregår på treningskvelder hos korrespondansearrangørene, skal gjeldende regelverk følges. Dette gjelder skiver, våpen, tidsforbruk, klær osv. Dette er meget viktig skal denne arrangementstypen oppnå akseptabel status.

Klubber som åpner sine stevner for korrespondanseskyting, må opplyse om det i god tid og senest 14 dager før stevnedato. Det må tydelig komme frem i stevneinnbydelsen i terminlista på [www.skyting.no](http://www.skyting.no) at stevnet er åpent for korrespondanseskyting.